CELEX: 32018D0703
Language: lt
Date: 2018-05-08 00:00:00
Title: 2018 m. gegužės 8 d. Komisijos įgyvendinimo sprendimas (ES) 2018/703 dėl Šveicarijos mokesčių zonos 2015, 2016 ir 2018 m. vienetinių tarifų atitikties Įgyvendinimo reglamento (ES) Nr. 391/2013 17 straipsniui (pranešta dokumentu Nr. C(2018) 2726) (Tekstas svarbus EEE. )

14.5.2018   
            
            
               LT
            
            
               Europos Sąjungos oficialusis leidinys
            
            
               L 118/16
            
         KOMISIJOS ĮGYVENDINIMO SPRENDIMAS (ES) 2018/703
   2018 m. gegužės 8 d.
   dėl Šveicarijos mokesčių zonos 2015, 2016 ir 2018 m. vienetinių tarifų atitikties Įgyvendinimo reglamento (ES) Nr. 391/2013 17 straipsniui
   
      
         (pranešta dokumentu Nr. C(2018) 2726)
      
   
   (Tekstas autentiškas tik italų, prancūzų ir vokiečių kalbomis)
   (Tekstas svarbus EEE)
   EUROPOS KOMISIJA,
   atsižvelgdama į Susitarimą tarp Europos bendrijos ir Šveicarijos Konfederacijos dėl oro transporto (toliau – susitarimas) (1),
   atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 550/2004 dėl oro navigacijos paslaugų teikimo bendrame Europos danguje (Paslaugų teikimo reglamentas) (2), ypač į jo 16 straipsnio 1 dalį, ir į 2013 m. gegužės 3 d. Komisijos įgyvendinimo reglamentą (ES) Nr. 391/2013, kuriuo nustatoma bendroji mokesčių už oro navigacijos paslaugas sistema (3), ypač į jo 17 straipsnio 1 dalies d punktą,
   kadangi:
   
               (1)
            
            
               Įgyvendinimo reglamentu (ES) Nr. 391/2013 nustatoma bendroji mokesčių už oro navigacijos paslaugas sistema. Bendroji mokesčių sistema yra viena iš priemonių, kuriomis siekiama pagal Europos Parlamento ir Tarybos reglamento (EB) Nr. 549/2004 (4) 11 straipsnį ir Komisijos įgyvendinimo reglamentą (ES) Nr. 390/2013 (5) parengto veiklos rezultatų plano tikslų;
            
         
               (2)
            
            
               Komisijos įgyvendinimo sprendimu 2014/132/ES (6) nustatyti antrojo ataskaitinio laikotarpio (2015–2019 m.) visos Sąjungos tiksliniai veiklos rodikliai, įskaitant maršrutinių oro navigacijos paslaugų ekonominio efektyvumo tikslinį rodiklį, išreikštą nustatytomis tokių paslaugų teikimo vieneto sąnaudomis;
            
         
               (3)
            
            
               pagal Įgyvendinimo reglamento (ES) Nr. 391/2013 17 straipsnio 1 dalies b ir c punktus Komisija turi įvertinti 2015 m. mokesčių zonų vienetinius tarifus, apie kuriuos valstybės narės Komisijai pranešė iki 2014 m. birželio 1 d., ir 2016 m. mokesčių zonų vienetinius tarifus, apie kuriuos valstybės narės Komisijai pranešė iki 2015 m. birželio 1 d., vykdydamos to reglamento 9 straipsnio 1 ir 2 dalių reikalavimus. Atliekant tą vertinimą tikrinama minėtų vienetinių tarifų atitiktis įgyvendinimo reglamentams (ES) Nr. 390/2013 ir (ES) Nr. 391/2013;
            
         
               (4)
            
            
               vienetinių tarifų vertinimą Komisija atliko, padedama Eurokontrolės Veiklos rezultatų apžvalgos skyriaus bei Eurokontrolės centrinės maršruto mokesčių tarnybos, ir naudodamasi valstybių narių ir Šveicarijos iki 2017 m. lapkričio 1 d. pateiktais duomenimis ir papildoma informacija;
            
         
               (5)
            
            
               kadangi buvo nustatyta, kad FABEC tiksliniai veiklos rodikliai neatitinka visos Sąjungos tikslinių veiklos rodiklių, Komisijos įgyvendinimo sprendimu (ES) 2016/421 (7) buvo nustatyta, kad Šveicarijos mokesčių zonos 2015 ir 2016 m. vienetiniai tarifai neatitinka reikalavimų;
            
         
               (6)
            
            
               Šveicarija 2017 m. sausio 30 d. pateikė persvarstytus funkcinio oro erdvės bloko (FABEC) tikslinius veiklos rodiklius (kai būtina, juos nustatant vadovautasi taisomosiomis priemonėmis), įskaitant antrojo ataskaitinio laikotarpio ekonominio efektyvumo pagrindinės veiklos srities. Gavusi šią informaciją Komisija galiausiai galėjo Komisijos įgyvendinimo sprendimu (ES) 2017/552 (8) paskelbti, kad šie rodikliai yra suderinami su visos Sąjungos tiksliniais veiklos rodikliais. Todėl Įgyvendinimo sprendimas (ES) 2016/421 turėtų būti panaikintas;
            
         
               (7)
            
            
               remdamasi vienetinių tarifų vertinimu ir FABEC tikslinių veiklos rodiklių atitiktimi, Komisija pagal Įgyvendinimo reglamento (ES) Nr. 391/2013 17 straipsnio 1 dalies d punktą nustatė, kad Šveicarijos pateikti 2015, 2016 ir 2018 m. mokesčių zonų vienetiniai tarifai atitinka įgyvendinimo reglamentus (ES) Nr. 390/2013 ir (ES) Nr. 391/2013;
            
         
               (8)
            
            
               minėta išvada ir pranešimas apie mokesčių zonų vienetinių tarifų atitiktį įgyvendinimo reglamentams (ES) Nr. 390/2013 ir (ES) Nr. 391/2013 nedaro poveikio Reglamento (EB) Nr. 550/2004 16 straipsniui;
            
         
               (9)
            
            
               pagal 17 straipsnio 1 dalies paskutinę pastraipą vienetiniai tarifai nustatomi nacionaline valiuta. Todėl vienetiniai tarifai šiame sprendime nurodyti Šveicarijos frankais;
            
         
               (10)
            
            
               dėl šio sprendimo Komisija konsultavosi su Šveicarija pagal Susitarimo 19 straipsnio 2 dalį,
            
         PRIĖMĖ ŠĮ SPRENDIMĄ:
   1 straipsnis
   Šveicarijos maršruto mokesčių zonos 2015 m. 118,97 dydžio vienetinis tarifas, 2016 m. 113,69 dydžio vienetinis tarifas ir 2018 m. 113,00 dydžio vienetinis tarifas atitinka įgyvendinimo reglamentus (ES) Nr. 390/2013 ir (ES) Nr. 391/2013.
   2 straipsnis
   Komisijos įgyvendinimo sprendimas (ES) 2016/421 panaikinamas.
   3 straipsnis
   Šis sprendimas skirtas Šveicarijos Konfederacijai.
   
      Priimta Briuselyje 2018 m. gegužės 8 d.
      
         
            Komisijos vardu
         
         Violeta BULC
         
            Komisijos narė
         
      
   
   
      (1)  OL L 114, 2002 4 30, p. 73.
   
      (2)  OL L 96, 2004 3 31, p. 10.
   
      (3)  OL L 128, 2013 5 9, p. 31.
   
      (4)  2004 m. kovo 10 d. Europos Parlamento ir Tarybos reglamentas (EB) Nr. 549/2004, nustatantis bendro Europos dangaus sukūrimo pagrindą (pagrindų reglamentas) (OL L 196, 2004 3 31, p. 1).
   
      (5)  2013 m. gegužės 3 d. Komisijos įgyvendinimo reglamentas (ES) Nr. 390/2013, kuriuo nustatomas oro navigacijos paslaugų teikimo ir tinklo funkcijų vykdymo veiklos rezultatų planas (OL L 128, 2013 5 9, p. 1).
   
      (6)  2014 m. kovo 11 d. Komisijos įgyvendinimo sprendimas 2014/132/ES, kuriuo nustatomi antrojo ataskaitinio laikotarpio (2015–2019 m.) visos Sąjungos oro eismo valdymo tinklo tiksliniai veiklos rodikliai ir įspėjamosios ribos (OL L 71, 2014 3 12, p. 20).
   
      (7)  2016 m. kovo 18 d. Komisijos įgyvendinimo sprendimas (ES) 2016/421 dėl Šveicarijos mokesčių zonos 2015 ir 2016 m. vienetinių tarifų neatitikties Įgyvendinimo reglamento (ES) Nr. 391/2013 17 straipsniui (OL L 75, 2016 3 22, p. 66).
   
      (8)  2017 m. kovo 22 d. Komisijos įgyvendinimo sprendimas (ES) 2017/552 dėl pagrindinių veiklos sričių – pajėgumų ir ekonominio efektyvumo – tikslinių veiklos rodiklių, įrašytų į persvarstytą funkcinio oro erdvės bloko planą, kurį pagal Reglamentą (EB) Nr. 549/2004 pateikė Šveicarija, suderinamumo su visos Sąjungos antrojo ataskaitinio laikotarpio tiksliniais veiklos rodikliais (OL L 79, 2017 3 24, p. 8).